CELEX: 62013TN0343
Language: el
Date: 2013-06-28 00:00:00
Title: Υπόθεση T-343/13: Αγωγή της 28ης Ιουνίου 2013 — CN κατά Κοινοβουλίου

24.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 245/14
            
         Αγωγή της 28ης Ιουνίου 2013 — CN κατά Κοινοβουλίου
   (Υπόθεση T-343/13)
   2013/C 245/17
   Γλώσσα της διαδικασίας: η ιταλική
   
      Διάδικοι
   
   
      Ενάγων: CN (Brumath, Γαλλία) (εκπρόσωπος: M. Velardo, δικηγόρος)
   
      Εναγόμενο: Ευρωπαϊκό Κοινοβούλιο
   
      Αιτήματα του ενάγοντος
   
   Ο ενάγων ζητεί από το Γενικό Δικαστήριο:
   
               —
            
            
               Να υποχρεώσει την Ευρωπαϊκή Ένωση και το Ευρωπαϊκό Κοινοβούλιο να του καταβάλουν το ποσό των 1 000 ευρώ για την υλική ζημία που υπέστη, με τους νόμιμους τόκους υπολογιζόμενους με επιτόκιο 6,75%,
            
         
               —
            
            
               να υποχρεώσει την Ευρωπαϊκή Ένωση και το Ευρωπαϊκό Κοινοβούλιο να του καταβάλουν το ποσό των 40 000 ευρώ για την υλική ζημία που υπέστη, με τους νόμιμους τόκους υπολογιζόμενους με επιτόκιο 6,75%,
            
         
               —
            
            
               να καταδικάσει την Ευρωπαϊκή Ένωση και το Ευρωπαϊκό Κοινοβούλιο στα δικαστικά έξοδα.
            
         
      Ισχυρισμοί και κύρια επιχειρήματα
   
   Με την παρούσα αγωγή, ο CN, συνταξιούχος, πρώην υπάλληλος του Συμβουλίου, ζητεί να του επιδικαστεί αποζημίωση για την υλική και ηθική βλάβη που υπέστη λόγω της δημοσίευσης στην ιστοσελίδα του Ευρωπαϊκού Κοινοβουλίου, η οποία είναι προσβάσιμη και από το εξωτερικό, αποσπάσματος αιτήσεως που υπέβαλε ο ενάγων η οποία περιείχε ορισμένα προσωπικά στοιχεία καθώς και πληροφορίες σχετικά με την κατάσταση της υγείας του και την ύπαρξη στην οικογένειά του ατόμου με ειδικές ανάγκες.
   Η δημοσιοποίηση των στοιχείων υπήρξε ευρεία, λαμβάνοντας υπόψη ότι πληκτρολογώντας στη μηχανή αναζήτησης της Google το όνομα του ενάγοντος εμφανίζεται στα αποτελέσματα της αναζήτησης το απόσπασμα της αιτήσεως που δημοσιεύθηκε από το Ευρωπαϊκό Κοινοβούλιο.
   Το Κοινοβούλιο αγνόησε τα αιτήματα του ενάγοντος να αποσυρθεί η δημοσίευση των δεδομένων προσωπικού χαρακτήρα και προέβη στη διαγραφή της δημοσίευσης μόνο μετά από παρέμβαση δικηγόρου.
   Προς στήριξη της ελλείψεως νομιμότητας της συμπεριφοράς του Ευρωπαϊκού Κοινοβουλίου, ο ενάγων επικαλείται:
   
               1)
            
            
               παράβαση του άρθρου 8 της Ευρωπαϊκής Σύμβασης για την Προστασία των Δικαιωμάτων του Ανθρώπου και των Θεμελιωδών Ελευθεριών,
            
         
               2)
            
            
               παράβαση του άρθρου 8 του Χάρτη των Θεμελιωδών Δικαιωμάτων,
            
         
               3)
            
            
               παράβαση του άρθρου 22 της Σύμβασης για τα δικαιώματα των ατόμων με αναπηρία, που εκδόθηκε στις 13 Δεκεμβρίου 2006 και κυρώθηκε από την Ευρωπαϊκή Ένωση στις 23 Δεκεμβρίου 2010,
            
         
               4)
            
            
               παράβαση του κανονισμού (ΕΚ) 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (ΕΕ L 8, 12 Ιανουαρίου 2001, σ. 1).